laion/Wikipedia-Exotic huggingface dataset:
Tanya Tagaq

Tanya Tagaq (inuktituti ᑕᓐᔭ ᑕᒐᖅ, sündinud 5. mail 1975 Cambridge Bays) on Kanada inuiti laulja, laulukirjutaja ja kirjanik. Tanya Tagaq alustas lauljakarjääri 2002. aastal. Ta on teinud koostööd Björki, Kronos Quarteti ja Shoogleniftyga. Eesti keeles on ilmunud tema debüütromaan "Lõhkine hammas" (Loomingu Raamatukogu 2023/36−38. Inglise keelest tõlkinud Hasso Krull). "Sinaa" (2005) "ᐊᐅᒃ/Auk/Blood" (2008) "Animism" (2014) "Retribution" (2016) EP "Toothsayer" (2019) "Tongues" (2022)
Adolfo Gaich

Adolfo Julián Gaich (sündinud 26. veebruaril 1999 Bengoleas) on Argentina jalgpallur, kes mängib ründajana Türgi kõrgliigaklubis Çaykur Rizespor. Argentina kõrgliigas debüteeris Gaich San Lorenzo meeskonnas 27. augustil 2018 mängus Unión de Santa Fe vastu. Esimese liigavärava lõi ta sama aasta 21. septembril mängus 2020. aasta augustis sõlmis ta viieaastase lepingu Venemaa kõrgliigaklubiga Moskva CSKA. Esimese värava CSKA meeskonnas lõi ta 22. oktoobril 2020 mängus Wolfsbergeri vastu, kuid hooaja 2020/21 esimeses pooles jäi tal Venemaa kõrgliigas väravaarve avamata. Hooaja 2020/21 teises pooles oli ta CSKA-st laenul Itaalia kõrgliigaklubis Benevento, hooajal 2021/22 Hispaania esiliigaklubis Huesca ja hooaja 2022/23 teises pooles Itaalia kõrgliigaklubis Verona Hellas. 2023. aasta septembris läks ta CSKA-st laenule Çaykur Rizespori. 2019. aasta Panameerika mängude jalgpalliturniiril võitis Gaich Argentina võistkonnaga kuldmedali. 2020. aasta suveolümpiamängude jalgpalliturniiril kuulus Argentina olümpiavõistkonda, ta oli kõigis kolmes alagrupimängus algkoosseisus, kuid väravat ei löönud ning Argentina ei pääsenud alagrupist edasi. Argentina jalgpallikoondises pidas Gaich seni ainsa mängu 11. septembril 2019, kui sõprusmängus kohtuti Mehhikoga. Ta on Saksamaa päritolu. https://int.soccerway.com/players/adolfo-julian-gaich/555897/ (vaadatud 26.12.2023) https://www.transfermarkt.com/adolfo-gaich/nationalmannschaft/spieler/608469 (vaadatud 26.12.2023) "Adolfo Gaich, el goleador que aprendió inglés de chiquito porque sueña con jugar en la Premier". www.clarin.com. 16. august 2019.
Karel Reisenbuk

Karel Reisenbuk (sündinud 23. veebruaril 1993 Pärnus) on eesti ajakirjanik. Alates 2023. aasta märtsist töötab ta Kuku raadios saatejuhi ja toimetajana, kus teeb saateid "Kuku pärastlõuna" ning "Krimiraadio". Aastal 2022 töötas ta lühikest aega Õhtulehe uudistetoimetuses. 2022. aastal nomineeriti ta 2021. aasta pressivideo konkursi esikolmikusse looga "Viimane surmanuhtlus". Aastatel 2016–2022 töötas ajalehes Postimees. Nende aastate jooksul töötas ta Postimehes majandustoimetuse reporterina, Eesti uudiste õhtuse valvetoimetajana, uudistereporterina ning päevatoimetajana. Aastal 2022 oli Postimehe uuriva toimetuse ajakirjanik. Aastatel 2013–2015 oli ta Tudeng TV Uudiste saatejuht. 2015. aastal lõpetas Tallinna Ülikooli ajakirjanduse erialal. "Kuku pärastlõuna". kuku.pleier.ee. Vaadatud 25. detsembril 2023. "Kuku „Krimiraadio" saatejuht Karel Reisenbuk: „Mingil momendil tekkis tõsine hirm, et mind pole enam ajakirjanikuna kellelegi vaja."". www.ohtuleht.ee. Vaadatud 25. detsembril 2023. "Krimiraadio | Kuku". kuku.pleier.ee. Vaadatud 25. detsembril 2023. Liis (17. jaanuar 2022). "AASTA PRESSIVIDEO 2021 NOMINENDID ON SELGUNUD". epfl.ee. Vaadatud 25. detsembril 2023. Viimase hukkamise juures viibinud prokurör: ta suruti põrandale ja läks suureks rabelemiseks, vaadatud 25. detsembril 2023
Glacier Bay rahvuspark

Glacier Bay rahvuspark (Glacier Bay National Park and Preserve) on Ameerika Ühendriikide rahvuspark, mis asub Alaska kaguosas Juneaust läänes. President Calvin Coolidge kuulutas Glacier Bay ümbruse 26. veebruaril 1925 riiklikuks monumendiks. 1978. aastal laiendas monumendi territooriumi president Jimmy Carter. 2. detsembril 1980 laiendati rahvusmonumenti veel 2116,5 ruutkilomeetri võrra ja loodi rahvuspark. Park hõlmab 236,4 ruutkilomeetrit riigimaad pargist loodes, kaitstes osa Alseki jõest koos kalade ja metsloomade elupaikadega, võimaldades samas jahipidamist. Glacier Bay lisati 1979. aastal UNESCO maailmapärandi nimistusse ja 1986. aastal sai see UNESCO biosfäärikaitsealaks. Rahvusparkide Teenistus võttis 1994. aastal kohustuse teha kaitseala haldamisel koostööd Hoonahi ja Yakutat Tlingiti põlisameeriklaste organisatsioonidega. Rahvuspargi pindala on kokku 13 044,57 km2, millest 11 210 2 on määratud ürgloodusalaks.
Rastenfeld

Rastenfeld on vald (Marktgemeinde) Austrias Alam-Austria liidumaal Kremsi maaringkonnas. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Rohrendorf bei Krems

Rohrendorf bei Krems on vald (Gemeinde) Austrias Alam-Austria liidumaal Kremsi maaringkonnas. Rohrendorf asub Alam-Austria Waldvierteli piirkonnas. 1,61 % valla territooriumist on kaetud metsaga. 1938. aastal natside okupatsiooni ajal oli Rohrendorf Gauhauptstadt Kremsi osa. Suurem osa inimestest on seal põllumehed. 2001. aastal oli seal 814 töötajat. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Aadu Tarmak

Aadu Tarmak (kuni 1937. aastani Aleksander Tomberg; 2. detsember 1914 Petrograd – 16. veebruar 2000 Tallinn) oli eesti kergejõustiklane ja ökonomist. Ta lõpetas 1933. aastal Tallinna Reaalkooli, 1939. aastal sõjakooli ja 1953. aastal Tallinna Polütehnilise Instituudi (TPI) majandusteaduskonna. Tarmakul tekkis huvi spordi vastu 1928. aasta suveolümpiamängude ajal, ta osales Tallinna Koolinoorte Spordiringide Ühingu võistlustel hüppe- ja heitealadel ning võitis Helsingi ja Tallinna poiste linnavõistlusel 1931. aastal odaviske. Nõukogude Liidu meistrivõistlustel võitis ta kettaheites 1943. ja 1944. aastal kuld- ning kuulitõukes 1944 pronksmedali. 1945. ja 1946. aastal tuli ta kettaheites ja kuulitõukes Eesti meistriks, 1937 oli kolmas mõlemal alal, kettaheites ka 1939. Kuulus 6 korda Eesti koondisse. Tarmak oli aastatel 1935–1939 Jõhvis ja Kohtla-Järvel lukksepaõpilane, transporditööline ja laborant ning 1939–1940 Eesti kaitseväe sidepataljonis rühmaülem. Ta osales teises maailmasõjas Punaarmees Eesti laskurkorpuse koosseisus, 1944. aastal määrati Moskvas Kalevi organisatsioonibüroo ja kesknõukogu esimehe asetäitjaks. Ta oli aastatel 1948–1958 Viljandis ja Tallinnas ökonomist, 1958–1967 TPI-s vanemõpetaja, 1967–1976 Autotranspordi ja Maanteede Ministeeriumi plaani- ja finantsosakonna ning peavalitsuse juhataja asetäitja, 1976–1988 Teedeehituse Kesklaboratooriumis vaneminsener-ökonomist. Kaugushüpe – 6.37 (1933) Kolmikhüpe – 13.25 (1933) Kuulitõuge – 13.84 (1937) Kettaheide – 46.04 (1941) Granaadheide – 89.04 (1937) 1963 Kalevi auliige Tema poeg oli Jüri Tarmak. "Tarmak, Aadu - Eesti Entsüklopeedia". entsyklopeedia.ee. Vaadatud 26. detsembril 2023. "Spordileht 2 detsember 1974 — DIGAR Eesti artiklid". dea.digar.ee. Vaadatud 26. detsembril 2023.
Matt Turner

Matthew Charles Turner (sündinud 24. juunil 1994 Park Ridge'is, New Jerseys) on USA jalgpallur, kes mängib väravavahina Inglismaa Premier League'i klubis Nottingham Forest ja USA jalgpallikoondises. Jalgpallurikarjääri alustas Turner USA-s. Aastatel 2012–2015 mängis ta Fairfieldi Ülikooli jalgpallimeeskonnas. 2016. aasta märtsis sõlmis ta profilepingu Major League Socceri (MLS) klubiga New England Revolution. MLS-is debüteeris Turner 3. märtsil 2018 hooaja avamängus Philadelphia Unioni vastu. Samal hooajal sai Turner New England Revolutioni esiväravavahiks. 2021. aastal valiti Turner MLS-i hooaja parimaks väravavahiks. 2022. aasta juunis sõlmis ta pikaajalise lepingu Inglismaa kõrgliigaklubiga Londoni Arsenal. Arsenali meeskonnas debüteeris Turner 8. septembril 2022 UEFA Euroopa Liiga alagrupimängus FC Zürichi vastu. Hooajal 2022/23 sai ta Arsenali meeskonnas kirja seitse mängu, neist viis Euroopa Liigas ja kaks Inglismaa karikavõistlustel. 2023. aasta augustis sõlmis ta nelja-aastase lepingu Nottingham Forestiga. Inglismaa kõrgliigas tegi Turner debüüdi 12. augustil 2023, kui kohtuti Turneri eelmise koduklubi Arsenaliga. USA jalgpallikoondises debüteeris Turner 31. jaanuaril 2021 sõprusmängus Trinidadi ja Tobago vastu. Samal aastal võitis ta USA koondisega CONCACAF Gold Cup'i ning Turner valiti turniiri parimaks väravavahiks. Ta on kuulunud USA koondisse veel ka 2022. aasta maailmameistrivõistlustel ja 2023. aasta CONCACAF Gold Cup'il. New England Revolution Supporters' Shield: 2021 Arsenal FA Community Shield: 2023 "Revolution sign forward Michael Gamble and goalkeeper Matt Turner". RevolutionSoccer.net. New England Revolution. 3. märts 2016. Vaadatud 8. mail 2016. "Matt Turner joins from New England Revolution". Arsenal F.C. 27. juuni 2022. Vaadatud 27. juunil 2022. "USA goalkeeper Matt Turner joins Nottingham Forest from Arsenal". www.theguardian.com. 9. august 2023. Vaadatud 9. augustil 2023. Taylor, Paul (9. august 2023). "Nottingham Forest complete signing of Arsenal and USMNT goalkeeper Matt Turner". theathletic.com. Vaadatud 9. augustil 2023. "Arsenal unkind to Matt Turner as USMNT keeper makes Nottingham Forest debut". Pro Soccer Wire (Ameerika inglise). 12. august 2023. Vaadatud 13. augustil 2023.
Kobuk Valley rahvuspark

Kobuk Valley rahvuspark (Kobuk Valley National Park) on Ameerika Ühendriikide rahvuspark, mis asub Alaska loodeosas ja umbes 40 km polaarjoonest põhjas. Park loodi 1980. aastal, et säilitada 30 m kõrgused Great Kobuki liivaluiteid ja seda ümbritsevat ala, mis hõlmab põhjapõtrade rändeteid. Pargikülastajad peavad rahvuspargis telkimiseks, matkamiseks, paadisõiduks ja koerarakendiga sõiduks ise kaasa võtma kogu varustuse. Park, mille pindala on 7084,9 ruutkilomeetrit on Delaware'i osariigist veidi suurem ning seal pole ühtegi rada ega teed. Kuna parki ei vii ühtegi teed, saabuvad külastajad lennutaksoga Nome'ist, Bettlesist või Kotzebuest. Lennud on saadaval aasta läbi, kuid sõltuvad ilmast. Park on üks kõige vähem külastatud Ameerika Ühendriikide rahvusparke. 2021. aastal külastas rahvusparki ainult 11 540 huvilist. Kobuk Valley rahvuspark Rahvusparkide Teenistuse kodulehel
Lõpe

Lõpe Lõpe, küla Hiiu maakonnas Hiiumaa vallas Lõpe, küla Pärnu maakonnas Lääneranna vallas Lõpe, küla Ida-Viru maakonnas Alutaguse vallas Lõpe, küla Jõgeva maakonnas Jõgeva vallas Lõpe-Kaimri tankitõrjeliin
Karis Trass

Karis Trass (sündinud 26. novembril 1996) on eesti ooperilaulja (metsosopran). Ta on õppinud flööti Nõmme Muusikakoolis ning laulmist Georg Otsa nimelises Tallinna Muusikakoolis Ludmilla Dombrovska-Keisi juhendamisel. 2019. aastal sai ta bakalaureusekraadi Eesti Muusika- ja Teatriakadeemias klassikalise laulu erialal Heli Veskuse juhendamisel. 2022. aastal sai ta samal erialal magistrikraadi kiitusega (cum laude). Ta on täiendanud end Berliinis Hanns Eisleri nimelises muusikakõrgkoolis Anna Samuili lauluklassis, samuti Chen Reissi, Dale Fundlingi ja Kirsten Schötteldreieri meistriklassides ning Kamal Khani ja Jon Thorsteinssoni juures. Ta on laulnud solistina Kiili Vanamuusikaansamblis. 2017/2018 hooajal laulis ta Savonlinna ooperikooris. 2022. aastast on ta Eesti Teaduste Akadeemia Naiskoori hääleseadja. Aastast 2022 on ta Rahvusooper Estonia koosseisuline solist. 2019 Mati Palmi nimeline stipendium 2021 Estonia Seltsi Naan Põllu stipendium 2022 SEB publikupreemia 2024 Kristallkingakese auhind (Mélisande'i osatäitmine Claude Debussy ooperis "Pelléas ja Mélisande" (Rahvusooper Estonia)) Tema isa on helilooja ja organist Toomas Trass, vanaisa oli botaanik Hans Trass ja vanaema näitleja Raine Loo. Rahvusooper Estonia. Karis Trass Eesti Teaduste Akadeemia Naiskoor Estonia Selts. Naan Põllu stipendiumi sai Karis Trass SEB. SEB publikupreemia võitsid Karis Trass ja Tamar Nugis Raimu Hanson. Akadeemiku saatsid viimsele teele meenutused ja lähedaste muusika. Tartu Postimees, 17. veebruar 2017
Petr Brandl

Petr Brandl (ka Peter Johannes Brandl ja Jan Petr Brandl; 24. oktoober 1668 Praha – 24. september 1735 Kutná Hora) oli tšehhi barokiaja maalikunstnik. Jan Petr Brandl sündis tšehhi-saksa peres kuuenda lapsena. Saksa päritolu isa Michal Brandl oli rätsep, tšehhi päritolu ema Alžběta Hrbková sündis Lõuna-Böömimaal talupojaperes. Petr Brandl oli boheemlasliku elustiiliga. Pärast koolist väljalaangemist õppis mõnda aega õukonnamaalija Kristián Schröderi juures õpipoisi ametit, kuid õpipoissi temast siiski ei saanud. Põhiliselt teenis ta elatist altari piltide maalimisega. Näiteks on tema töö 1697. aastal valminud Příbrami Svatá Hora kabeli altar. Oma töödega saavutas ta suure tuntuse ja tema suhtes olid suured ootused. Teda nimetati lausa järgmiseks Karel Škrétaks, kes oli 17. sajandi tuntuim ja hinnatuim tšehhi barokimaalija. Kuigi Petr Brandl teenis oma töödega väga hästi, siis oma ebastabiilse eluviisi tõttu sattus ta tihtilugu võlavanglasse. Üks, kes tema peale võlgade pärast kaebas, oli tema naine, kelle ta kolme lapsega maha jättis ja kellele ta alimente ei maksnud. 1720. aastate algul siirdus elama Kutná Horasse. Seal valmis tal mitmeid tähelepanuväärseid töid, kuid ka need teda võlaorjusest ja vaesusest välja ei aidanud. 1733. aastal konfiskeeriti kõik tema maalid ja riided ning nende müügist saadud raha said tema võlausaldajad. Petr Brandli viimased eluaastad möödusid vaesuses ja ta suri 66-aastaselt 24. septembril 1735 Kutná Horas. Tema surnukeha leiti kohalikust pubist At the Black Horse. Ta maeti Kutná Hora Maarja kirikusse (Kostel Panny Marie Na Náměti). Petr Brandli töid võib näha väga paljudes Böömimaa kirikutes, väiksemates kohalikes muuseumides ja galeriides, Praha Rahvusgalerii ühes suures saalis on tema tööde püsiekspositsioon. Petr Brandl on kaasaegse Austria maalikunstniku Herbert Brandli ning kaasaegse Ameerika ja Šveitsi maalikunstniku Mark Staff Brandli kauge esivanem. "Petr Brandl: A leading Baroque painter in Bohemia". Vaadatud 26. detsembril 2023. Interview mit Mark Staff Brandl in Kunstmuseum Thurgau, 2006. Autoportree (1734) Siimeon Jeesuslapsega
Egon Meier

Egon Meier (8. september 1914 Tallinn – november 1995) oli eesti tennisist ja keemik. Ta lõpetas 1934. aastal Tallinna Reaalkooli ja õppis RWTH Aacheni Ülikoolis tekstiilikeemiat. 1927. aastal alustas ta tennisetreeninguid Kalevis Eduard Hiiopi õpilasena ning tuli 1934. ja 1935. aastal Eesti noorte meistriks. 1937. aastal tuli ta kõigis kolmes mänguliigis Eesti meistriks. Aastatel 1937–1939 mängis ta kolm korda Eesti koondises. Pärast ülikooli lõpetamist töötas ta tekstiilikeemikuna Keila ja Kilgase tekstiilitööstustes. 1944. aastal põgenes ta Saksamaale, kust liikus edasi Belgia kaudu Rootsi. Ta töötas Malmös Mya, Kürzeli, Marieholmi ja Smithi tekstiilitööstustes, oli Kürzeli tekstiilivabrikute laboratooriumide juhataja, hiljem Scanis toiduainete keemik ja laboratooriumi osakonnajuhataja. "Päewaleht 12 juuni 1934 — DIGAR Eesti artiklid". dea.digar.ee. Vaadatud 26. detsembril 2023. "Eesti Päevaleht = Estniska Dagbladet 18 september 1974 — DIGAR Eesti artiklid". dea.digar.ee. Vaadatud 26. detsembril 2023. "Meier, Egon - Eesti Entsüklopeedia". entsyklopeedia.ee. Vaadatud 26. detsembril 2023. "Teataja : poliitika, kultuuri, ühiskonna- ja noorteprobleemide häälekandja = Estnisk tidning för politik, kultur, samhällsinformation och ungdomsfrågor 18 september 1954 — DIGAR Eesti artiklid". dea.digar.ee. Vaadatud 26. detsembril 2023. "Teataja : poliitika, kultuuri, ühiskonna- ja noorteprobleemide häälekandja = Estnisk tidning för politik, kultur, samhällsinformation och ungdomsfrågor 19 september 1964 — DIGAR Eesti artiklid". dea.digar.ee. Vaadatud 26. detsembril 2023. "Eesti Päevaleht = Estniska Dagbladet 18 september 1974 — DIGAR Eesti artiklid". dea.digar.ee. Vaadatud 26. detsembril 2023.
Rossatz-Arnsdorf

Rossatz-Arnsdorf on vald (Marktgemeinde) Austrias Alam-Austria liidumaal Kremsi maaringkonnas. See asub Doonau Wachau orus, mis on turistide seas populaarne sihtkoht, ja sealt avaneb suurepärane vaade Dürnsteini lossi varemetele, kus hertsog Leopold V hoidis vangistuses Inglismaa kuningat Richard I Lõvisüda. Doonau oru järsul nõlval on leitud tõendeid 7. sajandi slaavi asustuse kohta. Lisaks on piirkonnas levinud slaavi juurtega koha- ja põllunimed. 9. sajandi alguses kinkis keiser Karl Suur Metteni Benediktlaste Püha Miikaeli kloostri territooriumi. Esimene dokumentaalne mainimine "Rosseza" pärineb u. 985. aastast. Alates 11. sajandist kuulus koht Babenbergidele ja seda laiendati 13. sajandiks. 1258. aastal on ühes dokumendis mainitud kohtunikku. Seetõttu olid Rossatzis valdused erinevatel kiriklikel ja ilmalikel isandatel. 15. sajandil andis keiser Friedrich III Rossatzile turuõigus. 16. sajandi algusest kuni u. 1630. aastani oli Rossatz protestantlik. Pärast seda ennistas vastureformatsioon katoliku kiriku. Alates 15. sajandist vahetas koht sageli omanikku; näiteks Wallsee perekond, Spauri ja Kirchbergeri perekonnad,ning ka Gallspachi Geymann. 1768. aastal ühendati Rossatz Mauterni isandkonnaga, mis kuulus Schönborn-Puchheimi krahvile. U. 1170. aastast alates on dokumenteeritud tõendeid selle piirkonna viinamarjakasvatuse kohta. Pärast endiste aadlimaatükkide ostmist asutati 1859. aastal Rossatzi metsa- ja kinnisvarakooperatiiv. Praegune põllumajanduskogukond toodab mitut sorti Wachau veine. Nii 1626. kui ka 1886. aastal laastasid Rossatzi tulekahjud. Peaaegu 9 km Doonaud pidi ülesvoolu asuvad väikesed külad Bach-, Ober- ja Mitter-Arnsdorf kuulusid Salzburgi peapiiskopile alates selle loomisest 860. aastal. See mediatiseeriti Austriasse Erakorralise Keiserliku Delegatsiooni (Reichsdeputationshauptschluss) korraldusel 1803. aastal. 1971./72. aastal liideti Rossatziga Mitter- ja Oberarnsdorfi vallad. Arnstorf, Saksamaa Metten, Saksamaa Dauersiedlungsraum der Gemeinden Politischen Bezirke und Bundesländer - Gebietsstand 1.1.2018, vaadatud 10.03.2019. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Sankt Leonhard am Hornerwald

Sankt Leonhard am Hornerwald on vald (Marktgemeinde) Austrias Alam-Austria liidumaal Kremsi maaringkonnas. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Kits (perekond)

Kits (Capra) on imetajate perekond, kuhu kuuluvad kümme liiki, sealhulgas markuur ja alpi kaljukits. Kodukits (Capra hircus) on kodustatud kitseliik, kelle arvatavaks esivanemaks peetakse pulstikkitse (Capra aegagrus). Tõendid kitse kodustamise kohta pärinevad enam kui 8500 aasta tagusest ajast.
Konstantin Tippo

Konstantin Aleksander Tippo (9. juuni 1917 Tallinn – 25. veebruar 2013 Tallinn) oli eesti mehaanikateadlane. Ta lõpetas 1936. aastal Tallinna Reaalkooli ja asus õppima Tallinna Tehnikainstituudi ehitus- ja mehaanikateaduskonda. Õpingud katkesid 1941. aastal, mil ta mobiliseeriti Punaarmeesse ja suunati Sverdlovskisse ehituspataljoni, 1943. aastal astus ta Baumani-nimelisse Moskva Riiklikku Tehnikaülikooli, kus lõpetas neljanda õppeaasta õpingud auru- ja hüdromasinate erialal. 1944. aasta sügisest töötas ta Tallinna Polütehnilise Instituudi metallide tehnoloogia kateedris, algul assistendi kohusetäitjana, seejärel assistendi ja vanemõpetajana. 1947. aastal kaitses ta diplomitöö "Projekteerida ENSV-sse ehitatava freesturba briketivabrikule aurumasinaga töötav briketipress" ja sai insenermehaaniku kvalifikatsiooni. 1952. aastal viidi ta üle vanemõpetajana masinaehituse tehnoloogia kateedrisse. 1967. aastal loodi peenmehaanika kateeder, kus ta töötas vanemõpetajana ja 1977. aastast dotsendina kuni pensionile minekuni 1979. Ta pidas loenguid metallide tehnoloogia, metallilõikepinkide, tehnilise mõõtmise, metroloogia ja täpsusteooria teemadel ning panustas õppelaboratooriumite väljaarendamisse. "Konstantin Tippo 90 : [TTÜ mehaanikateaduskonna kauaaegne õppejõud]". Mente et Manu (2007) 6. juuni, lk. 3. "Konstantin Tippo 80 - TalTech teadusportaal". ws.lib.ttu.ee. Vaadatud 26. detsembril 2023.
Kitslased

Kitslased (Caprinae, kasutatakse ka nimetust Caprini) on alamsugukond veislaste sugukonnas. "Caprinae". IUCN. Originaali arhiivikoopia seisuga 31. jaanuar 2022. Vaadatud 31. jaanuaril 2022. Gomez, W.; Patterson, T. A.; Swinton, J.; Berini, J. "Bovidae: antelopes, cattle, gazelles, goats, sheep, and relatives". Animal Diversity Web. University of Michigan Museum of Zoology. Vaadatud 7. oktoobril 2014.
Will Ferrell

John William Ferrell (sündinud 16. juulil 1967) on USA näitleja, koomik ja produtsent. "Austin Powers: Spioon, kes mind kargas/Austin Powers: The Spy Who Shagged Me (1999)". Filmiveeb. Vaadatud 28. detsembril 2023. "Paadireis/Boat Trip (2002)". Filmiveeb. Vaadatud 28. detsembril 2023. "Pulmakütid/Wedding Crashers (2005)". Filmiveeb. Vaadatud 28. detsembril 2023. "Praktikandid/The Internship (2013)". Filmiveeb. Vaadatud 28. detsembril 2023. "Vintis vanemad/Drunk Parents (2019)". Filmiveeb. Vaadatud 28. detsembril 2023. "Barbie/Barbie (2023)". Filmiveeb. Vaadatud 28. detsembril 2023. Will Ferrell andmekogus IMDb (inglise) Will Ferrell andmekogus Filmiveeb
Sakata

Sakata (jaapani 酒田) on linn Jaapanis Yamagata prefektuuris. Asub Jaapani mere rannikul Mogami jõe suudmes. 1. novembril 2023 oli Sakatas 95 844 elanikku. Sakata kujunes tähtsaks sadamalinnaks 17. sajandil, mil sealtkaudu hakati vedama riisi. 1933. aastal sai Sakata tänapäeva linnaõigused. Linnas asub Shōnai lennujaam. 山形県の人口と世帯数（推計）（令和3年3月1日現在）について | 山形県, vaadatud 1.04.2021. Sakata koduleht
Dalli lumelammas

Dalli lumelammas (Ovis dalli) on uluklamba liik. Dalli lumelammas elutseb Põhja-Ameerikas Alaska lähisarktilises ja arktilistes mäeahelikes, Mackenzie mägedes Loodealade lääneosas ning Briti Columbia kesk- ja põhjaosas. Liigi nimi tuleneb ameerika loodusteadlase William Healey Dalli nimest. Arhaar Muflon Ovis dalli (Thinhorn Sheep). iucnredlist.org. Vaadatud 27.12.2023 "Dalli lumelammas". Loomaaia Sõprade Selts. Vaadatud 26. detsembril 2023. Gozdzik, Agnes. "Ovis dalli (Dall's sheep)". Animal Diversity Web (inglise). Vaadatud 26. detsembril 2023.
Uriaal

Uriaal (Ovis vignei) on uluklamba liik, kes on levinud Väike-Aasias. Neid leidub Edela-Kasahstanis, Türkmenistanis, Usbekistanis, Tadžikistanis, Afganistanis, Pakistanis ja Indias Kašmiiri piirkonnas. Tallinna Loomaaias on olemas buhhaara uriaal (Ovis vignei bocharensis) ja tagakaspia uriaal (Ovis vignei arkal). Arhaar Lumelammas Muflon Ovis vignei (Urial). iucnredlist.org. Vaadatud 27.12.2023 https://archive.org/details/annalsmagazineof07lond/page/248/mode/2up Hagen, Andrew. "Ovis aries vignei (urial)". Animal Diversity Web (inglise). Vaadatud 26. detsembril 2023. "Buhhaara uriaal - Tallinna Loomaaed". Vaadatud 26. detsembril 2023. "Bukhara Urial (Ovis vignei bocharensis) – Ralfs' Wildlife and Wild Places" (saksa). Vaadatud 26. detsembril 2023. "Tagakaspia uriaal - Tallinna Loomaaed". Vaadatud 26. detsembril 2023.
Nežárka

Nežárka on jõgi Tšehhis Lõuna-Tšehhi maakonnas, Lužnice parempoolne lisajõgi. Jõgi saab alguse Žirovnice' ja Kamenice jõe ühinemisel Jarošov nad Nežárkou asulas. Nežárka pikkus on 56,2 km, valgala pindala 1000 km². Nežárka nime kannab asteroid 2390 Nežárka. Suuremast linnast asub jõe ääres Jindřichův Hradec. Väiksematest asulatest asuvad jõe ääres Jarošov nad Nežárkou, Rodvínov ja Stráž nad Nežárkou. DIBAVOD, vaadatud 3.03.2023. (2390) Nežárka  Nežárka – pildid, videod ja helifailid Wikimedia Commonsis